
	Birštono savivaldybės tarybai
	
	     

	

	Išvada Dėl galimybės birštono savivaldybei imti ilgalaikę paskolą

	     

	


2014 m. kovo  14 d. Nr. 3-8
            Birštono savivaldybės kontrolierė Zita Pranckevičienė, vadovaudamasi Lietuvos Respublikos vietos savivaldos įstatymo 27 straipsnio 1 dalies 3 punktu ir 16 straipsnio 28 punktu, patikrino Birštono savivaldybės administracijos Biudžeto skyrių, dėl galimybės 2014 metais imti ilgalaikę paskolą (kurios trukmė ilgesnė kaip vieni metai ir grąžinimo terminas ne tais pačiais biudžetiniais metais), pagal Vyriausybės nustatytą tvarką, laikantis įstatymų nustatytų skolinimosi limitų.                                                                                                                      


 Pagal Lietuvos Respublikos biudžeto sandaros įstatymo 10  straipsnio 1 dalies 1 punkto bei Lietuvos Respublikos Vyriausybės 2012-03-21 d. nutarimo Nr. 304 „Dėl savivaldybių skolinimosi taisyklių patvirtinimo“ 3 ir 4 dalių nuostatas, savivaldybė gali imti ilgalaikes vidaus arba užsienio paskolas (kurių trukmė ilgesnė kaip vieni metai ir grąžinimo terminas ne tais pačiais biudžetiniais metais) arba teikti garantijas dėl paskolų, naudojamų tik investicijų projektams finansuoti.  Savivaldybė paskolas gali imti laikydamasi Lietuvos Respublikos 2014 metų valstybės biudžeto ir savivaldybių biudžetų finansinių rodiklių patvirtinimo įstatymo 12 straipsnio 1 dalies 1, 3, 4 punktuose 2 ir 3 dalyse nustatytų skolinimosi limitų, kur nurodyta, kad savivaldybės skola negali viršyti 70 procentų, metinio savivaldybės grynojo skolinimosi suma negali viršyti 15 procentų, patvirtintų 2014 metų savivaldybės biudžeto pajamų (neįskaitant iš valstybės biudžeto savivaldybei skiriamų specialių tikslinių dotacijų ir 2013 metais nepanaudotų savivaldybės biudžeto lėšų). Jeigu savivaldybės skola viršija 40 proc. prognozuojamų savivaldybės biudžeto pajamų, tai savivaldybė gali skolintis tik projektams iš Europos Sąjungos ir kitos tarptautinės finansinės paramos, įgyvendinti ir paimtoms paskoloms grąžinti.
            Patikrinus Birštono savivaldybės 2014 metų biudžeto pajamas nustatyta, kad 2014 metų pajamos be valstybės biudžeto savivaldybei skiriamų specialių tikslinių dotacijų ir 2013 metais nepanaudotų savivaldybės biudžeto lėšų sudaro 19357,00 tūkst. Lt, nuo šios sumos 70 proc. savivaldybės skola negali viršyti 13550,00 tūkst. Lt, 15 proc. metinio savivaldybės grynojo skolinimosi  suma negali viršyti 2910 tūkst Lt. Savivaldybės skola 2014-01-01 d. yra 10239,8 tūkst Lt prognozuojamų savivaldybės biudžeto pajamų arba 52,8 proc., todėl Savivaldybė numato  imti paskolą 2910 tūkst. Lt projektams finansuojamiems  Europos Sąjungos lėšomis, kurie yra išvardinti aiškinamąjame rašte prie tarybos sprendimo projekto.
                Apibendrinus patikrinimo rezultatus nustatyta, kad Birštono savivaldybė pagal paminėtų  teisės aktų nustatytus paskolų ėmimo limitus  turi galimybę 2014 metais skolintis 2910 tūkst. Lt projektams finansuojamiems iš Europos Sąjungos lėšų, kurie išvardinti aiškinamąjame rašte prie tarybos sprendimo projekto.
 Savivaldybės kontrolierė                                                                   Zita Pranckevičienė
